Yilning eng dolzarb rangi: Trendda yetakchi bo‘lgan oq rang bilan obrazlar yaratamiz (foto)

Oq rang moda olamida har qanday mavsumda ham yetakchi hisoblanadi. Mazkur rangda garderobda yo‘q deganda bir yoki ikkita libos bo‘lishi kerak. Ayniqsa, kunlar isishni boshlaganida oq rangdagi kiyim-kechaklar kiyish tavsiya qilinadi. Chunki ushbu rang issiqlikni tortmaydi, undan tikilgan yupqa harir liboslar havo o‘tkazadi.

Garderobingizga oq rangli libos qo‘shishni, lekin ishni nimadan boshlashni bilmayotgan bo‘lsangiz tanlovingiz universal, ortiqcha bezaklarsiz, minimal uslubdagi oq ko‘ylakda to‘xtashni tavsiya qilamiz. Bunday libos, shoshilinchda nima kiyishni bilmaganlar uchun ayni muddao.

Dizayner Stella McCartney’ga “Oq kiyinishni o‘zi bilan cheklanmasdan oq sumka va cheti oq ko‘zoynak taqish kerak”, — deb maslahat beradi.
 2020-yilning yozida qanday rangdagi kiyimlar urfda bo‘ladi?2020-yilning yozida qanday rangdagi kiyimlar urfda bo‘ladi?

Ushbu rangdagi kiyim-kechakning yana bir xususiyati, uni kiygan inson necha yosh bo‘lishidan qat’i nazar yosh va yorqin ko‘rinadi. Lekin shuni ham yodda tutish kerakki, oq rang qaddi-qomatni to‘laroq qilib ko‘rsatadi. Shuning uchun ushbu rangdagi libos tanlaganda, uning bichimi va sizga qanchalik to‘g‘ri kelishiga ham ahamiyat berish kerak.

Yana bir o‘ziga xos tomoni, ushbu rang bilan boshqa istalgan rangni bemalol moslash mumkinligida.
 Bahor-yoz mavsumi uchun ajoyib tanlov: Oq-qora print yana trendda (foto)

Yana ushbu rang ko‘pchilikka dam olish ta’tillari, dengiz, quyosh va sohilni eslatadi. Shu bois bo‘lsa kerak, yozgi oromgohlarda, dam olish maskanlarida oq rangdan ko‘p foydalaniladi.